钦定古今图书集成/明伦汇编/氏族典/第131卷 > 《廖用贤尚友录》 > 申鲜虞
## 钦定古今图书集成/明伦汇编/氏族典/第131卷 > 《廖用贤尚友录》 > 申鲜虞

按《左传》襄公二十五年：崔武子见棠姜而美之，遂取
之。庄公通焉，崔子弑之。闾丘婴以帷缚其妻而载之，
与申鲜虞乘而出。鲜虞推而下之曰：“君昏不能匡，危
不能救，死不能死，而知匿其昵，其谁纳之？”行及弇中，
将舍，婴曰：“‘崔、庆其追我’！鲜虞曰：‘一与一，谁能惧我’？”遂
舍，枕辔而寝，食马而食，驾而行，出弇中，谓婴曰：“速驱
之！崔、庆之众不可当也。”遂来奔。